หาปากมดลูกให้เจอ รู้สัญญาณของการตกไข่
ปากมดลูกเป็นส่วนล่างสุดของมดลูก ซึ่งเป็นจุดที่เชื่อมกับผนังช่องคลอด ปากมดลูกอยู่ลึกลงไปในช่องคลอดประมาณ 3-6 นิ้ว (7.6 to 15.2 ซม.) ซึ่งจะอยู่ข้างในสุดของโพรงช่องคลอด รูปร่างเหมือนโดนัทเล็กๆ ที่มีรูจิ๋วๆ อยู่ตรงกลาง ตำแหน่งและผิวสัมผัสของปากมดลูกจะเปลี่ยนไปในแต่ละช่วงของรอบการตกไข่ โพรงมดลูกด้านในประกอบด้วยต่อมซึ่งทำหน้าที่หลั่งมูกช่องคลอด สีสันและเนื้อของมูกจะเปลี่ยนไปในแต่ละช่วงของรอบการตกไข่เช่นกัน เพราะคุณจะต้องใช้นิ้วมือสัมผัสปากมดลูก มันจึงสำคัญที่จะต้องล้างมือให้สะอาดดีเพื่อป้องกันไม่ให้ระบบสืบพันธุ์ของคุณติดเชื้อแบคทีเรีย หลีกเลี่ยงการใช้โลชั่นหรือครีมทามือก่อนสัมผัสปากมดลูกเพราะส่วนผสมในผลิตภัณฑ์เหล่านี้สามารถก่อให้เกิดการติดเชื้อในช่องคลอดได้ หากเล็บของคุณยาว อาจตัดเล็บเสียก่อนที่จะสัมผัสปากมดลูก เล็บที่ยาวและคมอาจขูดช่องคลอดได้ ผู้หญิงส่วนใหญ่พบว่าท่านั่ง (แทนที่จะเป็นท่ายืนหรือนอน) เป็นท่าที่สามารถเข้าถึงปากมดลูกได้ง่ายและลำบากน้อยที่สุด นั่งบนปลายเตียงหรืออ่างอาบน้ำและกางขาออก ขยับนิ้วเบาๆ และปล่อยให้นิ้วเลื่อนผ่านเข้าไปในช่องคลอด นิ้วของคุณอาจเข้าไปได้เป็นเป็นระยะทางหลายนิ้วก่อนจะสัมผัสปากมดลูก ขึ้นอยู่กับว่าตอนนี้คุณอยู่ในช่วงไหนของรอบการตกไข่  คุณสามารถใช้สารหล่อลื่นที่ทำจากน้ำทานิ้วเพื่อช่วยให้สอดนิ้วเข้าข้างในได้ง่ายขึ้นหากต้องการ อย่าใช้วาสลีน โลชั่น หรือผลิตภัณฑ์อื่นที่ไม่ได้ระบุชัดบนฉลากว่าสามารถใช้กับช่องคลอดได้ ปลายนิ้วของคุณจะสัมผัสกับช่องลักษณะเหมือนโดนัทที่อยู่ข้างในสุดของช่องคลอด คุณจะทราบว่านั่นเป็นปากมดลูกต่อเมื่อคุณไม่สามารถสอดนิ้วเข้าไปได้ลึกกว่านั้นแล้ว ปากมดลูกอาจนิ่มๆ เหมือนริมฝีปากที่กำลังทำปากจู๋อยู่ หรืออาจแน่นตึงเหมือนปลายจมูก ขึ้นอยู่กับว่าขณะนั้นไข่กำลังตกหรือไม่ หากอยู่ “ต่ำ”  คือไม่กี่นิ้วจากปากช่องคลอด หมายความว่าไม่ใช่ช่วงที่ไข่กำลังตก หากอยู่ “สูง” คือลึกเข้าไปข้างในช่องคลอด อาจหมายความว่าไข่กำลังตกอยู่  ช่วงแรกๆ ที่คุณได้สัมผัสปากมดลูกอาจจะยากหน่อยที่จะระบุได้ว่ามันอยู่สูงหรือต่ำ ให้คุณคอยสอดนิ้วคลำดูทุกวัน ทำสักเดือนสองเดือน สังเกตตำแหน่งที่แตกต่างกันของปากมดลูกในแต่ละสัปดาห์ ในที่สุด คุณจะบอกได้เองว่าปากมดลูกอยู่ต่ำหรือสูง หากปากมดลูกตึงและแน่น เป็นไปได้ว่าคุณไม่ได้อยู่ในช่วงตกไข่ หากปากมดลูกนุ่มและยืดหยุ่นคุณอาจกำลังอยู่ในช่วงตกไข่ คนกล่าวกันว่าผิวของปากมดลูกในช่วงตกไข่ให้สัมผัสเหมือนริมฝีปาก สำหรับช่วงเวลาอื่น ทั้งก่อนและหลังการตกไข่ จะให้สัมผัสเหมือนปลายจมูก – แข็งหน่อยๆ และมีความยืดหยุ่นน้อยกว่า ในช่วงที่ไข่ตก ปากมดลูกจะเปียกมาก คุณอาจจะมีปริมาณมูกช่องคลอดมากขึ้น หลังพ้นระยะตกไข่ไปแล้วปากมดลูกจะแห้งกว่าเดิมจนกว่าประจำเดือนจะมา นอกจากการสัมผัสปากมดลูกดูแล้ว การตรวจดูของเหลวที่หลั่งออกมาจากมดลูกและบันทึกอุณหภูมิเพื่อหาวันไข่ตกจะทำให้คุณทราบว่าไข่กำลังตกหรือไม่ การใช้ทั้งสองวิธีในการติดตามตรวจสอบนี้เรียกว่า การนับระยะปลอดภัย (Fertility Awareness) นี่จะเป็นวิธีที่มีประสิทธิภาพที่จะบอกได้ว่าคุณอยู่ในช่วงพร้อมปฏิสนธิหรือไม่หากทำอย่างถูกวิธี   ก่อนไข่จะตกไม่นาน มูกในช่องคลอดจะเริ่มเยอะขึ้นและลื่นขึ้น เมื่อไข่ตก อุณหภูมิร่างกายที่วัดเพื่อหาวันตกไข่จะสูงขึ้นเล็กน้อย การวัดอุณหภูมิดังกล่าวด้วยที่วัดอุณหภูมิเพื่อหาวันไข่ตกนั้นเป็นสิ่งจำเป็น ให้วัดอุณหภูมิทุกเช้าเพื่อที่คุณจะได้ไม่พลาดขณะที่อุณหภูมิของคุณเพิ่มสูงขึ้น
รู้ว่าปากมดลูกของคุณอยู่ที่ไหน. ล้างมือด้วยสบู่และน้ำอุ่น. อยู่ในท่าที่สบาย. สอดนิ้วที่ยาวที่สุดเข้าในช่องคลอด. สัมผัสปากมดลูก. ระบุให้ได้ว่าปากมดลูกของคุณอยู่ต่ำหรือสูง. ระบุให้ได้ว่าปากมดลูกของคุณตึงหรืออ่อนนุ่ม. ระบุให้ได้ว่าปากมดลูกของคุณเปียกหรือไม่. ใช้วิธีอื่นเพื่อที่จะตรวจสอบว่าคุณกำลังอยู่ในช่วงตกไข่.
https://www.wikihow.com/Feel-Your-Cervix https://www.wikihow.com/Feel-Your-Cervix
Finding Your Cervix Knowing the Signs of Ovulation